ddrg/super_eurlex huggingface dataset:
EL Επίσημη Εφημερίδα της Ευρωπαϊκής Ένωσης C 312/30

Προσφυγή της 26ης Σεπτεμβρίου 2009 — Applied Microengineering κατά Επιτροπής

(Υπόθεση T-387/09)

2009/C 312/50

Γλώσσα διαδικασίας: η αγγλική

Διάδικοι

Προσφεύγουσα: Applied Microengineering Ltd (Didcot, Ηνωμένο Βασίλειο) (εκπρόσωποι: P. Walravens και J. De Wachter, δικηγόροι)

Καθής: Επιτροπή των Ευρωπαϊκών Κοινοτήτων

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει την απόφαση της Επιτροπής της 16ης Ιουλίου 2009, με την οποία διατάχθηκε η επιστροφή του ποσού των 258 560,61 ευρώ, πλέον τόκων,

— να καταδικάσει την Επιτροπή στα δικαστικά έξοδα.

Ισχυρισμοί και κύρια επιχειρήματα

Με την υπό κρίση προσφυγή, η προσφεύγουσα ζητεί την ακύρωση της αποφάσεως C(2009)5797 της Επιτροπής, της 16ης Ιουλίου 2009, περί επιστροφής ορισμένων ποσών, πλέον τόκων, τα οποία οφείλει η προσφεύγουσα στο πλαίσιο των σχεδίων IST-199-11823 FOND MST («Formation of a New Design House for MST») και IST-2000-28229 ANAB («Assessment of a New Anodic Bonder»), που χρηματοδοτούνται βάσει του ειδικού προγράμματος έρευνας, τεχνολογικής ανάπτυξης και επίδειξης στον τομέα «Φιλική προς τον χρήστη κοινωνία των πληροφοριών» (1998-2002).

Η προσφεύγουσα προβάλλει επτά λόγους προς στήριξη της προσφυγής της.

Πρώτον, ισχυρίζεται ότι η Επιτροπή παρέβη ουσιώδεις διαδικαστικούς τύπους, παραλείποντας να διεξαγάγει πλήρη και προσήκουσα διαδικασία ελέγχου. Η προσφεύγουσα υποστηρίζει ότι η Επιτροπή δεν την ενημέρωσε σχετικά με την έναρξη και την περάτωση της διαδικασίας ελέγχου και ότι δεν έλαβε υπόψη τις αντιρρήσεις που προέβαλε η προσφεύγουσα. Η προσφεύγουσα υποστηρίζει επίσης ότι η Επιτροπή προσέβαλε τα δικαιώματά της άμυνας και παραβίασε την αρχή της χρηστής διοικήσεως και το καθήκον επιδείξεως επιμελείας.

Δεύτερον, η προσφεύγουσα διατείνεται ότι η δράση της Επιτροπής ήταν παραγεγραμμένη, τουλάχιστον όσον αφορά τις πληρωμές που πραγματοποιήθηκαν περισσότερο από πέντε έτη πριν από την επίσημη έναρξη της διαδικασίας ελέγχου.

Τρίτον, η προσφεύγουσα ισχυρίζεται ότι η Επιτροπή υπέπεσε σε πρόδηλες πλάνες εκτιμήσεως, δεχόμενη την εσφαλμένη ερμηνεία του ελεγκτή όσον αφορά τους κανόνες περί των επιλέξιμων δαπανών.

Τέταρτον, υποστηρίζει ότι η Επιτροπή προσέβαλε θεμελιώδη κοινωνικά δικαιώματα και το δικαίωμα επί δίκαιης αμοιβής, δεχόμενη να εφαρμόσει ωριαίες αμοιβές χαμηλότερες του βασικού μισθού.

Πέμπτον, η προσφεύγουσα ισχυρίζεται ότι η Επιτροπή παραβίασε την αρχή της δικαιολογημένης εμπιστοσύνης όσον αφορά το κύρος της μεθόδου εργασίας σχετικά με το μέσο μισθολογικό κόστος που πρότεινε η προσφεύγουσα και όσον αφορά την αποδοχή από τον αντισυμβαλλόμενο της πρακτικής των «μισθών-στόχων».

Έκτον, υποστηρίζει ότι η Επιτροπή παρέβη την υποχρέωση αιτιολογήσεως της αποφάσεώς της, στηριζόμενη πλήρως στην έκθεση ελέγχου χωρίς να λάβει υπόψη τις παρατηρήσεις της προσφεύγουσας ή το αίτημά της για επανάληψη της διαδικασίας ελέγχου.

Τέλος, η προσφεύγουσα ισχυρίζεται ότι η Επιτροπή παραβίασε την αρχή της χρηστής διοικήσεως και το καθήκον επιδείξεως επιμελείας, αποστέλλοντας επιστολές σε λάθος διεύθυνση και μη εξετάζοντας τα επιχειρήματα που προέβαλε η προσφεύγουσα.
—

να ακυρώσει την απόφαση της Επιτροπής C (2009) 5497, της 13ης Ιουλίου 2009, σχετικά με τα καθεστώτα κρατικών ενισχύσεων αριθ. C 6/2004 (πρώην ΝΝ. 70/01) και C 5/2005 (πρώην ΝΝ 71/04), τα οποία η Ιταλία έθεσε σε εφαρμογή υπέρ των αγροτών που καλλιεργούν σε θερμοκήπια (απαλλαγή από τους ειδικούς φόρους καταναλώσεως που χρησιμοποιούνται για τη θέρμανση θερμοκηπίων)
EL Επίσημη Εφημερίδα της Ευρωπαϊκής Ένωσης C 267/77

Προσφυγή της 14ης Σεπτεμβρίου 2009 — Novácke chemické závody κατά Επιτροπής

(Υπόθεση T-352/09)

2009/C 267/138

Γλώσσα διαδικασίας: η αγγλική

Διάδικοι

Προσφεύγουσα: Novácke chemické závody, a.s. (εκπρόσωποι: A. Černejová,, δικηγόρος)

Καθής: Επιτροπή των Ευρωπαϊκών Κοινοτήτων

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει την προσβαλλόμενη απόφαση ως προς την προσφεύγουσα και, κατά συνέπεια, το επιβληθέν σε αυτήν πρόστιμο,

— επικουρικώς, να ακυρώσει το πρόστιμο που επιβλήθηκε στην προσφεύγουσα δυνάμει του άρθρου 2 της προσβαλλομένης αποφάσεως ή, τουλάχιστον, να το μειώσει σε σημαντικό βαθμό και

— να καταδικάσει την Επιτροπή στα δικαστικά έξοδα.

Λόγοι ακυρώσεως

Η προσφεύγουσα ζητεί την ακύρωση της αποφάσεως της 22ας Ιουλίου 2009 (Υπόθεση COMP/F/39.396 — Calcium and magnesium reagents for the steel and gas industries [αντιδραστήρια ασβεστίου και μαγνησίου χρησιμοποιούμενα στη βιομηχανία του χάλυβα και του φυσικού αερίου]), με την οποία η Επιτροπή καταλόγισε στην προσφεύγουσα, από κοινού με άλλες επιχειρήσεις, παράβαση των άρθρων 81 ΕΚ και 53 ΕΟΧ, η οποία συνίσταται σε κατανομή αγορών, καθορισμό ποσοστώσεων, κατανομή πελατείας, καθορισμό τιμών και ανταλλαγή εμπιστευτικών πληροφοριακών στοιχείων εμπορικής φύσεως μεταξύ των προμηθευτών κόκκων ανθρακασβεστίου και μαγνησίου. Επικουρικώς, η προσφεύγουσα ζητεί την ακύρωση ή τη μείωση του προστίμου που επιβλήθηκε δυνάμει του άρθρου 31 του κανονισμού (ΕΚ) 1/2003 του Συμβουλίου.

Η προσφυγή στηρίζεται στους εξής λόγους:

Πρώτον, η προσφεύγουσα προβάλλει ότι η Επιτροπή, επιβάλλοντας υπερβολικά και δυσανάλογα πρόστιμα, παραβίασε τις αρχές της αναλογικότητας και της ίσης μεταχειρίσεως, οι οποίες αποτελούν γενικές αρχές του κοινοτικού δικαίου.

Δεύτερον, η προσφεύγουσα υποστηρίζει ότι η Επιτροπή δεν εξέτασε τη δυνατότητα της προσφεύγουσας να καταβάλει πρόστιμο και τον κίνδυνο πτωχεύσεώς της. Η προσφεύγουσα προβάλλει, ειδικότερα, ότι η Επιτροπή δεν συμμορφώθηκε προς ουσιώδεις διαδικαστικές απαιτήσεις και δεν εξέτασε δεόντως τα στοιχεία που προσκόμισε η προσφεύγουσα προς απόδειξη του κινδύνου πτωχεύσεώς της σε περίπτωση επιβολής προστίμου. Προβάλλεται ότι, ως εκ τούτου, η Επιτροπή υπέπεσε σε πρόδηλη πλάνη εκτιμήσεως, λόγω της παραλείψεώς της να διαπιστώσει τον προαναφερθέντα κίνδυνο και να εφαρμόσει την παράγραφο 35 των κατευθυντήριων γραμμών ως προς την προσφεύγουσα.
EL Επίσημη Εφημερίδα της Ευρωπαϊκής Ένωσης C 205/45

Προσφυγή της 6ης Ιουλίου 2009 — Defense Technology κατά ΓΕΕΑ — DEF-TEC Defense Technology (FIRST DEFENSE AEROSOL PEPPER PROJECTOR)

(Υπόθεση T-262/09)

2009/C 205/83

Γλώσσα του δικογράφου της προσφυγής: η αγγλική

Διάδικοι

Προσφεύγουσα: Defense Technology Corporation of America (Jacksonville, Ηνωμένες Πολιτείες) (Εκπρόσωπος: R. Kunze, δικηγόρος και Solicitor)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

Αντίδικος ενώπιον του τμήματος προσφυγών: DEF-TEC Defense Technology GmbH (Φρανκφούρτη επί του Μάιν, Γερμανία)

Αιτήματα της προσφεύγουσας

H προσφεύγουσα ζητεί από το Πρωτοδικείο:

— να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), της 4ης Μαΐου 2009, στην υπόθεση R 493/2002-4 (II) και

— να καταδικάσει το καθού στα δικαστικά έξοδα.

Ισχυρισμοί και κύρια επιχειρήματα

Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών

Σήμα προς καταχώριση: Το εικονιστικό σήμα FIRST DEFENSE AEROSOL PEPPER PROJECTOR, για προϊόντα των κλάσεων 5, 8 και 13 — αίτηση αριθ. 643 668

Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα

Αντιταχθέν σήμα ή σημείο: Το καταχωρισθέν στις Ηνωμένες Πολιτείες λεκτικό σήμα FIRST DEFENSE για προϊόντα της κλάσεως 13, δύο καταχωρισθέντα στις Ηνωμένες Πολιτείες εικονιστικά σήματα για προϊόντα της κλάσεως 13, ένα προγενέστερο, παγκοίνως γνωστό στο Βέλγιο, στη Γερμανία και στη Γαλλία σήμα FIRST DEFENSE, ένα προγενέστερο, παγκοίνως γνωστό στο Βέλγιο, στη Γερμανία και στη Γαλλία σήμα FIRST DEFENSE AND DESIGN, ένα προγενέστερο μη καταχωρισθέν λεκτικό σήμα FIRST DEFENSE, προστατευόμενο στη Γερμανία και στη Γαλλία, ένα προγενέστερο μη καταχωρισθέν σήμα FIRST DEFENSE AND DESIGN, προστατευόμενο στο Βέλγιο, στη Γερμανία και στη Γαλλία, μια εμπορική επωνυμία FIRST DEFENSE, προστατευόμενη στη Γερμανία

Απόφαση του τμήματος ανακοπών: Δέχεται εν μέρει την ανακοπή

Απόφαση του τμήματος προσφυγών: Ακυρώνει την απόφαση του τμήματος ανακοπών και απορρίπτει την ανακοπή

Λόγοι ακυρώσεως: Παράβαση του άρθρου 8, παράγραφος 3, του κανονισμού 207/2009 του Συμβουλίου, δεδομένου ότι το τμήμα προσφυγών δεν εφάρμοσε ορθώς την εν λόγω διάταξη και, επιπλέον, κακώς εξέδωσε απόφαση βασιζόμενη σε πλάνη περί τα εκτεθέντα πραγματικά περιστατικά. Παράβαση των άρθρων 65, 75 και 76 του κανονισμού 207/2009 του Συμβουλίου, δεδομένου ότι το τμήμα προσφυγών παρέλειψε να λάβει τα αναγκαία μέτρα για να συμμορφωθεί προς την απόφαση του Πρωτοδικείου της 6ης Σεπτεμβρίου 2006, στην υπόθεση T-6/05, DEF-TEC Defense Technology κατά ΓΕΕΑ — Defense Technology (FIRST DEFENSE AEROSOL PEPPER PROJECTOR)
EL Επίσημη Εφημερίδα της Ευρωπαϊκής Ένωσης C 69/46

Προσφυγή της 12ης Ιανουαρίου 2009 — Schunk κατά ΓΕΕΑ (τμήμα ενός κυλίνδρου συσφίξεως)

(Υπόθεση T-7/09)

(2009/C 69/101)

Γλώσσα διαδικασίας: η γερμανική

Διάδικοι

Προσφεύγουσα: Schunk GmbH & Co. KG Spann- und Greiftechnik (Lauffen am Neckar, Γερμανία) (εκπρόσωπος: C. Koppe-Zagouras, δικηγόρος)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 31ης Οκτωβρίου 2008, στην υπόθεση R 1109/2007-1 και

— να καταδικάσει το ΓΕΕΑ στα δικαστικά έξοδα.

Ισχυρισμοί και κύρια επιχειρήματα

Σήμα προς καταχώριση: σήμα που παριστάνει τμήμα ενός κυλίνδρου συσφίξεως για προϊόντα των κλάσεων 7 και 8 (αίτηση υπ' αριθ. 3 098 894)

Απόφαση του εξεταστή: απόρριψη της αιτήσεως καταχωρίσεως.

Απόφαση του τμήματος προσφυγών: απόρριψη της προσφυγής.

Λόγοι ακυρώσεως: παράβαση του άρθρου 7, παράγραφος 1, στοιχείο β', του κανονισμού (ΕΚ) 40/94 (1), καθόσον το σήμα του οποίου ζητείται η καταχώριση έχει τον απαιτούμενο διακριτικό χαρακτήρα. Επιπροσθέτως, το επίμαχο σήμα έχει αποκτήσει διακριτικό χαρακτήρα διά της χρήσεώς του, κατά την έννοια του άρθρου 7, παράγραφος 3, του κανονισμού 40/94.

(1) Κανονισμός (ΕΚ) 40/94 του Συμβουλίου, της 20ής Δεκεμβρίου 1994, για το κοινοτικό σήμα (ΕΕ 1994, L 11, σ. 1).
EL Επίσημη Εφημερίδα της Ευρωπαϊκής Ένωσης C 55/29

Προσφυγή ασκηθείσα στις 9 Δεκεμβρίου 2008 — Cixi Jiangnan Chemical Fiber κ.λπ. κατά Συμβουλίου

(Υπόθεση T-537/08)

(2009/C 55/54)

Γλώσσα διαδικασίας: η αγγλική

Διάδικοι

Προσφεύγουσες: Cixi Jiangnan Chemical Fiber Co. Ltd, Cixi Santai Chemical Fiber Co. Ltd, Cixi Sansheng Chemical Fiber Co. Ltd, Jiangyin Changlong Chemical Fibre Co. Ltd, Ningbo Dafa Chemical Fiber Co. Ltd, Xiake Color Spinning Co. Ltd, Zhejiang Waysun Chemical Fiber Co. Ltd, Zhejiang Anshun Pettechs Fibre Co. Ltd (Κίνα) (εκπρόσωποι: J.-F. Bellis, lawyer, G. Vallera, barrister)

Καθού: Συμβούλιο της Ευρωπαϊκής Ένωσης

Αιτήματα των προσφευγουσών

Οι προσφεύγουσες ζητούν από το Πρωτοδικείο:

— να ακυρώσει τον κανονισμό (ΕΚ) 893/2008 του Συμβουλίου, της 10ης Σεπτεμβρίου 2008, για τη διατήρηση των δασμών αντιντάμπινγκ στις εισαγωγές μη συνεχών ινών από πολυεστέρες καταγωγής Λευκορωσίας, Λαϊκής Δημοκρατίας της Κίνας, Σαουδικής Αραβίας και Κορέας ύστερα από μερική ενδιάμεση επανεξέταση βάσει του άρθρου 11, παράγραφος 3, του κανονισμού (ΕΚ) 384/96 (1), με αναδρομική ισχύ από τις 29 Δεκεμβρίου 2006, ημερομηνία κατά την οποία οι εισαγωγές μη συνεχών ινών από πολυεστέρες καταγωγής Ταϊβάν και Μαλαισίας αποτέλεσαν αντικείμενο προσωρινών δασμών αντιντάμπινγκ τους οποίους η Επιτροπή αποφάσισε να μην εισπράττει με την απόφασή της 2007/430/ΕΚ της 19ης Ιουνίου 2007 (2),

— να καταδικάσει το Συμβούλιο στα δικαστικά έξοδα.

Ισχυρισμοί και κύρια επιχειρήματα

Με την υπό κρίση προσφυγή, οι προσφεύγουσες, εταιρίες εγκατεστημένες στην Κίνα, ζητούν την ακύρωση του κανονισμού (ΕΚ) 893/2008 για τη διατήρηση των δασμών αντιντάμπινγκ μεταξύ άλλων στις εισαγωγές μη συνεχών ινών από πολυεστέρες (ΜΣΙΠ) που κατασκευάζουν οι προσφεύγουσες, καταγωγής Κίνας. Οι προσφεύγουσες ισχυρίζονται ότι οι ΜΣΙΠ καταγωγής Κίνας πρέπει να έχουν την ίδια μεταχείριση με εκείνη που εφαρμόσθηκε με την απόφαση της Επιτροπής αριθ. 2007/430/ΕΚ στις ΜΣΙΠ καταγωγής Ταϊβάν και Μαλαισίας. Ως εκ τούτου, ο δασμός αντιντάμπινγκ πρέπει να καταργηθεί από την ίδια ημερομηνία, δηλαδή τις 29 Δεκεμβρίου 2006, όσον αφορά τις ΜΣΙΠ καταγωγής Κίνας.

Οι προβαλλόμενοι από τις προσφεύγουσες ισχυρισμοί και κύρια επιχειρήματα είναι όμοια προς αυτά της υποθέσεως T-536/08, Huvis κατά Συμβουλίου.

(1) ΕΕ L 247, σ.1

(2) 2007/430/CE: Απόφαση της Επιτροπής της 19ης Ιουνίου 2007 για την περάτωση της διαδικασίας αντιντάμπινγκ σχετικά με τις εισαγωγές συνθετικών μη συνεχών ινών από πολυεστέρες (ΜΣΙΠ) καταγωγής Μαλαισίας και Ταϊβάν και την αποδέσμευση των ποσών που έχουν κατατεθεί ως εγγύηση μέσω των προσωρινών δασμών που επιβλήθηκαν (ΕΕ L 160, σ. 30).
EL Επίσημη Εφημερίδα της Ευρωπαϊκής Ένωσης C 19/34

Προσφυγή της 18ης Νοεμβρίου 2008 — NEC Display Solutions Europe κατά ΓΕΕΑ — C More Entertainment (see more)

(Υπόθεση T-501/08)

(2009/C 19/63)

Γλώσσα του δικογράφου της προσφυγής: η αγγλική

Διάδικοι

Προσφεύγουσα: NEC Display Solutions Europe GmbH (Μόναχο, Γερμανία) (εκπρόσωπος: P. Munzinger, δικηγόρος)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

Αντίδικος ενώπιον του τμήματος προσφυγών: C More Entertainment AB (Στοκχόλμη, Σουηδία)

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει την απόφαση του τετάρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 28ης Αυγούστου 2008 στην υπόθεση R 1388/2007-4 και να απορρίψει την ανακοπή·

— να καταδικάσει το ΓΕΕΑ στα δικαστικά έξοδα· και

— να καταδικάσει την αντίδικο ενώπιον του τμήματος προσφυγών στα δικαστικά έξοδα, σε περίπτωση που παρέμβει στην υπό κρίση υπόθεση.

Ισχυρισμοί και κύρια επιχειρήματα

Αιτούσα την καταχώριση κοινοτικού σήματος: Η προσφεύγουσα

Σήμα προς καταχώριση: Το εικονιστικό σήμα «see more» για προϊόντα της κλάσεως 9 — αίτηση καταχωρίσεως αριθ. 4 034 741

Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών

Αντιταχθέν σήμα ή σημείο: Καταχωρισμένο υπ' αριθ. VR 2004 01590 δανικό λεκτικό σήμα «CMORE» για προϊόντα και υπηρεσίες των κλάσεων 9, 16, 35, 38 και 41· καταχωρισμένο υπ' αριθ. 231 366 φινλανδικό λεκτικό σήμα «CMORE» για προϊόντα και υπηρεσίες των κλάσεων 9, 16, 35, 38 και 41

Απόφαση του τμήματος ανακοπών: Δεκτή η ανακοπή στο σύνολό της

Απόφαση του τμήματος προσφυγών: Απόρριψη της προσφυγής

Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών έσφαλε εκτιμώντας ότι υπάρχει κίνδυνος συγχύσεως μεταξύ των οικείων σημάτων.
EL Επίσημη Εφημερίδα της Ευρωπαϊκής Ένωσης C 6/41

Προσφυγή της 14ης Νοεμβρίου 2008 — Earle Beauty κατά ΓΕΕΑ (SUPERSKIN)

(Υπόθεση T-486/08)

(2009/C 6/80)

Γλώσσα διαδικασίας: η αγγλική

Διάδικοι

Προσφεύγουσα: Liz Earle Beauty Co. Ltd (πρώην Liz Earle Cosmetics Ltd.) (Ryde, Ηνωμένο Βασίλειο) (εκπρόσωπος: M. Cover, solicitor)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει την απόφαση του τέταρτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 15ης Σεπτεμβρίου 2008 στην υπόθεση R 1656/2007-4 και να κρίνει ότι πρέπει να γίνει δεκτή η αίτηση καταχώρισης του οικείου κοινοτικού σήματος (αίτηση καταχωρίσεως υπ' αριθ. 5 967 856) και

— να καταδικάσει το ΓΕΕΑ στα δικαστικά έξοδα.

Ισχυρισμοί και κύρια επιχειρήματα

Σήμα προς καταχώριση: Το λεκτικό σήμα «SUPERSKIN» για προϊόντα και υπηρεσίες των κλάσεων 3, 5 και 44 — αίτηση καταχωρίσεως υπ' αριθ. 5 967 856

Απόφαση του εξεταστή: Απόρριψη της αιτήσεως

Απόφαση του τμήματος προσφυγών: Απόρριψη της προσφυγής

Λόγοι ακυρώσεως: Παράβαση του άρθρου 7, παράγραφος 1, στοιχείο γ', του κανονισμού 40/94 του Συμβουλίου, καθόσον το τμήμα προσφυγών έσφαλε διαπιστώνοντας ότι το εν λόγω σήμα είναι περιγραφικό των χαρακτηριστικών των προϊόντων ή των υπηρεσιών που αφορά ή αίτηση καταχωρίσεως.
EL Επίσημη Εφημερίδα της Ευρωπαϊκής Ένωσης C 313/42

Προσφυγή της 29ης Σεπτεμβρίου 2008 — SAZAS κατά Επιτροπής

(Υπόθεση T-420/08)

(2008/C 313/77)

Γλώσσα διαδικασίας: η αγγλική

Διάδικοι

Προσφεύγουσα: Združenje skladateljev, avtorjev in založnikov za zaščito avtorskih pravic Slovenije (Sazas) (Trzin, Σλοβενία) (εκπρόσωπος: M. Favart, lawyer)

Καθής: Επιτροπή των Ευρωπαϊκών Κοινοτήτων

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει το άρθρο 3 της αποφάσεως της Επιτροπής της 16ης Ιουλίου 2008, σχετικά με διαδικασία βάσει του άρθρου 81 ΕΚ και του άρθρου 53 ΕΟΧ (Υπόθεση COMP/C2/38.698 — CISAC)· και

— να καταδικάσει την Επιτροπή στα δικαστικά έξοδα.

Ισχυρισμοί και κύρια επιχειρήματα

Με την προσφυγή της, η προσφεύγουσα ζητεί, σύμφωνα με το άρθρο 230 EΚ, την ακύρωση του άρθρου 3 της αποφάσεως της Επιτροπής C(2008) 3435, της 16ης Ιουλίου 2008, σχετικά με διαδικασία βάσει του άρθρου 81 ΕΚ και του άρθρου 53 ΕΟΧ (Υπόθεση COMP/C2/38698 — CISAC), επικαλούμενη ότι 24 από τις εταιρίες μέλη της CISAC (1) που εδρεύουν στον ΕΟΧ, μεταξύ των οποίων και η προσφεύγουσα, μετείχαν σε εναρμονισμένη πρακτική «καθόσον προέβησαν στην ομοιόμορφη εδαφική οριοθέτηση των εντολών αμοιβαίας εκπροσωπήσεως που χορηγούνται μεταξύ τους, κατά τρόπον ώστε η ισχύς μιας άδειας να περιορίζεται στο έδαφος του κράτους κάθε εταιρίας συλλογικής διαχείρισης δικαιωμάτων.»

Οι ισχυρισμοί και τα κύρια επιχειρήματα είναι παρόμοιοι ή πανομοιότυποι με τους προβαλλόμενους στο πλαίσιο της υπόθεσης T-413/08.

(1) Διεθνής Συνομοσπονδία των Εταιριών των Δημιουργών και Συνθετών (International Confederation of Societies of Authors and Composers, CISAC).
EL Επίσημη Εφημερίδα της Ευρωπαϊκής Ένωσης C 313/39

Προσφυγή της 29ης Σεπτεμβρίου 2008 — AKKA/LAA κατά Επιτροπής

(Υπόθεση T-414/08)

(2008/C 313/71)

Γλώσσα διαδικασίας: η αγγλική

Διάδικοι

Προσφεύγουσα: Autortiesību un komunicēšanās konsultāciju aģentūra/Latvijas Autoru apvienība (AKKA/LAA) (Ρίγα, Λεττονία) (εκπρόσωπος: M. Favart, lawyer)

Καθής: Επιτροπή των Ευρωπαϊκών Κοινοτήτων

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει το άρθρο 3 της αποφάσεως της Επιτροπής της 16ης Ιουλίου 2008, σχετικά με διαδικασία βάσει του άρθρου 81 ΕΚ και του άρθρου 53 ΕΟΧ (Υπόθεση COMP/C2/38698 — CISAC)· και

— να καταδικάσει την Επιτροπή στα δικαστικά έξοδα.

Ισχυρισμοί και κύρια επιχειρήματα

Με την προσφυγή της, η προσφεύγουσα ζητεί, σύμφωνα με το άρθρο 230 EΚ, την ακύρωση του άρθρου 3 της αποφάσεως της Επιτροπής C(2008) 3435, της 16ης Ιουλίου 2008, σχετικά με διαδικασία βάσει του άρθρου 81 ΕΚ και του άρθρου 53 ΕΟΧ (Υπόθεση COMP/C2/38698 — CISAC), επικαλούμενη ότι 24 από τις εταιρίες μέλη της CISAC (1) που εδρεύουν στον ΕΟΧ, μεταξύ των οποίων και η προσφεύγουσα, μετείχαν σε εναρμονισμένη πρακτική «καθόσον προέβησαν στην ομοιόμορφη εδαφική οριοθέτηση των εντολών αμοιβαίας εκπροσωπήσεως που χορηγούνται μεταξύ τους, κατά τρόπον ώστε η ισχύς μιας άδειας να περιορίζεται στο έδαφος του κράτους κάθε εταιρίας συλλογικής διαχείρισης δικαιωμάτων.»

Οι ισχυρισμοί και τα κύρια επιχειρήματα είναι παρόμοιοι ή πανομοιότυποι με τους προβαλλόμενους στο πλαίσιο της υπόθεσης T-413/08.

(1) Διεθνής Συνομοσπονδία των Εταιριών των Δημιουργών και Συνθετών (International Confederation of Societies of Authors and Composers, CISAC)
EL Επίσημη Εφημερίδα της Ευρωπαϊκής Ένωσης C 247/20

Προσφυγή της 31ης Ιουλίου 2008 — Aldi κατά ΓΕΕΑ — Catalana de Telecomunicacions Societat Operadora de Xarxes (ALDI)

(Υπόθεση T-298/08)

(2008/C 247/40)

Γλώσσα του δικογράφου της προσφυγής: η γερμανική

Διάδικοι

Προσφεύγουσα: Aldi GmbH & Co. KG (Mülheim an der Ruhr, Γερμανία) (εκπρόσωποι: N. Lützenrath, U. Rademacher, L. Kolks και C. Fürsen, δικηγόροι)

Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

Αντίδικος ενώπιον του τμήματος προσφυγών: Catalana de Telecomunicacions Societat Operadora de Xarxes, SA (Βαρκελώνη, Ισπανία)

Αιτήματα της προσφεύγουσας

Η προσφεύγουσα ζητεί από το Πρωτοδικείο:

— να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Μαΐου 2008 (υπόθεση R 1301/2007-1)·

— να καταδικάσει το καθού στα δικαστικά έξοδα.

Ισχυρισμοί και κύρια επιχειρήματα

Αιτούσα την καταχώριση κοινοτικού σήματος: Η προσφεύγουσα.

Σήμα προς καταχώριση: Το λεκτικό σήμα «ALDI» για προϊόντα και υπηρεσίες των κλάσεων 35, 38 και 39 (αίτηση υπ' αριθ. 3 360 914).

Δικαιούχος του κατά τη διαδικασία ανακοπής αντιταχθέντος σήματος ή σημείου: Catalana de Telecomunicacions Societat Operadora de Xarxes, SA.

Αντιταχθέν δικαίωμα επί σήματος ή σημείου: Το ισπανικό λεκτικό σήμα «ALPI» για υπηρεσίες της κλάσεως 38 (σήμα υπ' αριθ. 2 262 920), το ισπανικό λεκτικό σήμα «ALPI» για υπηρεσίες της κλάσεως 39 (σήμα υπ' αριθ. 2 262 921) και το διεθνές λεκτικό σήμα «ALPI» για υπηρεσίες των κλάσεων 37, 38, 39 και 42 (σήμα υπ' αριθ. 789 344), η δε ανακοπή βάλλει κατά της καταχωρίσεως για υπηρεσίες της κλάσεως 38.

Απόφαση του τμήματος ανακοπών: Αποδοχή της ανακοπής.

Απόφαση του τμήματος προσφυγών: Απόρριψη της προσφυγής.

Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), καθόσον δεν υπάρχει κίνδυνος συγχύσεως των αντιτιθέμενων σημάτων.

(1) Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).
EL Επίσημη Εφημερίδα της Ευρωπαϊκής Ένωσης C 197/32

Προσφυγή της 4ης Ιουνίου 2008 — Amertranseuro International Holdings κ.λπ. κατά Επιτροπής

(Υπόθεση T-212/08)

(2008/C 197/55)

Γλώσσα διαδικασίας: η αγγλική

Διάδικοι

Προσφεύγουσες: Amertranseuro International Holdings Ltd (Λονδίνο, Ηνωμένο Βασίλειο), Trans Euro Ltd (Λονδίνο, Ηνωμένο Βασίλειο) και Team Relocations Ltd (Λονδίνο, Ηνωμένο Βασίλειο) (εκπρόσωπος: L. Gyselen, δικηγόρος)

Καθής: Επιτροπή των Ευρωπαϊκών Κοινοτήτων

Αιτήματα των προσφευγουσών

Οι προσφεύγουσες ζητούν από το Πρωτοδικείο:

— να ακυρώσει το άρθρο 2, σημείο i, της απόφασης της Επιτροπής, της 11ης Μαρτίου 2008, στην υπόθεση COM/38.543 — Υπηρεσίες διασυνοριακών μετακομίσεων, καθόσον με αυτήν έγινε δεκτό ότι οι προσφεύγουσες ευθύνονται εις ολόκληρον για την εκ μέρους της Team Relocations NV φερόμενη παράβαση του άρθρου 81 ΕΚ και του άρθρου 53 ΕΟΧ κατά την περίοδο από Ιανουάριο του 1997 έως Σεπτέμβριο του 2003,

— επικουρικά, να ακυρώσει το άρθρο 2, σημείο i, αυτής της απόφασης της Επιτροπής, καθόσον δεν περιορίζει πραγματικά την εις ολόκληρον ευθύνη της Amertranseuro Ltd στο ποσό του 1,3 εκατομμυρίου ευρώ,

— να καταδικάσει την Επιτροπή στα δικαστικά έξοδα.

Ισχυρισμοί και κύρια επιχειρήματα

Οι προσφεύγουσες ζητούν τη μερική ακύρωση, σύμφωνα με το άρθρο 230 ΕΚ, της απόφασης της Επιτροπής C(2008) 926 τελικό, της 11ης Μαρτίου 2008 (Υπόθεση COM/38.543 — Υπηρεσίες διασυνοριακών μετακομίσεων) (στο εξής: προσβαλλόμενη απόφαση), σχετικά με διαδικασία δυνάμει του άρθρου 81, παράγραφος 1, ΕΚ και του άρθρου 53, παράγραφος 1, ΕΟΧ. Ειδικότερα, οι προσφεύγουσες ζητούν την ακύρωση του άρθρου 2, σημείο i, της προσβαλλόμενης απόφασης στο μέτρο που με αυτήν γίνεται δεκτό ότι οι προσφεύγουσες ευθύνονται εις ολόκληρον για τη φερόμενη συμμετοχή της Team Relocations NV (στο εξής: ΤRNV) στην παράβαση που περιγράφεται στο άρθρο 1 της προσβαλλόμενης απόφασης.

Προς στήριξη των αιτημάτων τους οι προσφεύγουσες προβάλλουν δύο λόγους.

Πρώτον, υποστηρίζουν ότι η Επιτροπή υπέπεσε σε πλάνη κρίνοντας ότι ευθύνονται και οι τρεις εταιρίες, μολονότι ούτε γνώριζαν ούτε μπορούσαν να γνωρίζουν ότι η TRNV συμμετείχε στην εν λόγω παράβαση. Δεύτερον, οι προσφεύγουσες ισχυρίζονται ότι η επιβολή προστίμου το οποίο οι εταιρίες αυτές αδυνατούν να καταβάλουν συνιστά κατάχρηση εξουσίας εκ μέρους της Επιτροπής.